حاضرلانان راپوردا تورک هاوا یول‌لاری‌نین تورکیه‌یه قارشی ایقتیصادیات ساحه‌سیندکی تضییق‌لردن منبع‌لنن منفی‌لیک‌لری آرا‌دان قال‌دیرماقدا قاباقجیل رول گؤتورجگی بیلدیریلدی.
اولوسلار آراسی هاوا نقلیاتی بیرلیگی طرفیندن حاضرلانان راپوردا تورک هاوا یول‌لاری‌نین (تهی) تورکیه‌یه قارشی ایقتیصادیات ساحه‌سیندکی تضییق‌لردن منبع‌لنن منفی‌لیک‌لری آرا‌دان قال‌دیرماقدا قاباقجیل رول گؤتورجگینی بیلدیریلدی.
مرکزی قرارگاهی کانادانین مونترال شهرینده یئرلشن اولوسلار آراسی هاوا نقلیاتی بیرلیگی تورکیه‌یه ایستیقامت‌لی ایسپکولاتیف آددیم‌لارین هاوا یولو نقلیاتینا تأثیرلرینه دایر راپور یاییب.
راپوردا قئید اولونوب کی، تورکیه‌دکی اینکیشاف‌لار هاوا یولو یولجو بازارینداکی دالغا‌لی دؤوره تصادف ائتدی. قلوبال هاواجیلیک سئکتورونا ایستیقامت‌لی ریسک نیسبی اولا‌راق آشاغی‌دیر. آنجاق سون باش وئرن‌لر اینکیشاف یولوندا اولان دونیاداکی هرهانسی شوکون، قلوبال هاواجیلیک اوزرینده کئچمیشدکیندن داها بؤیوک تأثیری‌نین اولاجاغینی خاطیرلا‌دیر. تورک هاوا یول لاری اؤنملی و قلوبال بیر "سوپر-بیرلشدیرن هاوا یولو"دور. همین زاماندا اؤلکه داخیلینده باش وئرن منفی‌لیک‌لرین آرا‌دان قالدیریلماسیندا اؤنملی رول گؤتوره‌جک گوجه صاحب‌دیر.
راپوردا تورکیه‌ده یاشانا بیله‌جک ایقتیصادی منفی‌لیک‌لرین بؤلگه ایله بیرلیکده دیگر حساس ایقتیصادیات‌لارا و موناسیبتیله قلوبال هاوا نقلیاتینا دا منفی تأثیر ائدجگی وورغولانا‌راق " کئچن اون ایل مودتینده گوج‌لو اینکیشاف اورتایا قویان تورکیه هله ده دونیاداکی ان بؤیوک 16-جی یولجو بازاری‌دیر" ایفاده‌سی یئر توتموش‌دور.
